CELEX: 32008D0134
Language: da
Date: 2008-02-18 00:00:00
Title: Rådets afgørelse 2008/134/FUSP af 18. februar 2008 om gennemførelse af fælles aktion 2005/797/FUSP om Den Europæiske Unions politimission i de palæstinensiske områder

19.2.2008   
            
            
               DA
            
            
               Den Europæiske Unions Tidende
            
            
               L 43/38
            
         
      RÅDETS AFGØRELSE 2008/134/FUSP
   af 18. februar 2008
   om gennemførelse af fælles aktion 2005/797/FUSP om Den Europæiske Unions politimission i de palæstinensiske områder
   RÅDET FOR DEN EUROPÆISKE UNION HAR —
   under henvisning til Rådets fælles aktion 2005/797/FUSP af 14. november 2005 om Den Europæiske Unions politimission i de palæstinensiske områder (1), særlig artikel 14, stk. 2, sammenholdt med artikel 23, stk. 2, andet led, i traktaten om Den Europæiske Union, og
   ud fra følgende betragtninger:
   
               (1)
            
            
               Rådet vedtog den 14. november 2005 fælles aktion 2005/797/FUSP om Den Europæiske Unions politimission i de palæstinensiske områder (EUPOL COPPS) for en treårig periode. EUPOL COPPS' operationelle fase startede den 1. januar 2006.
            
         
               (2)
            
            
               Rådet vedtog den 20. november 2006 afgørelse 2006/807/FUSP (2) om fastsættelse af EUPOL COPPS' endelige budget for 2007.
            
         
               (3)
            
            
               Rådet vedtog den 6. december 2007 afgørelse 2007/808/FUSP, hvori det blev fastsat, at budgettet også skulle dække udgifterne i forbindelse med missionen fra den 1. januar 2007 til den 29. februar 2008.
            
         
               (4)
            
            
               I henhold til artikel 1, stk. 2, i afgørelse 2007/808/FUSP fastsættes EUPOL COPPS' endelige budget for perioden fra den 1. marts 2008 til den 31. december 2008 af Rådet inden den 29. februar 2008 —
            
         TRUFFET FØLGENDE AFGØRELSE:
   Artikel 1
   Det finansielle referencegrundlag til dækning af udgifterne i forbindelse med Den Europæiske Unions politimission i de palæstinensiske områder (EUPOL COPPS) fra den 1. marts 2008 til den 31. december 2008 udgør 5 000 000 EUR.
   Artikel 2
   Denne afgørelse træder i kraft på dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Bruxelles, den 18. februar 2008.
      
         
            På Rådets vegne
         
         D. RUPEL
         
         
            Formand
         
      
   
   
      (1)  EUT L 300 af 17.11.2005, s. 65.
   
      (2)  EUT L 329 af 25.11.2006, s. 76. Ændret ved afgørelse 2007/808/FUSP (EUT L 323 af 8.12.2007, s. 56).